### Beslutning

Godkendt.

Afbud: Sørine Søndergaard (Stedfortræder: Rosa Jensen), Zehnia Holst

### Sagsfremstilling

## Resume og sagens baggrund

Sørine Søndergaard (V) har den 28. august 2024 sygemeldt sig og derfor meldt afbud til kommunalbestyrelsesmødet den 18. september 2024.

Borgmesteren har derfor indkaldt stedfortræder Julie Bruun til at deltage i kommunalbestyrelsesmødet. Kommunalbestyrelsen skal her godkende, at betingelserne for at indkalde stedfortræder er til stede samt godkende Julie Bruun som stedfortræder.

## Indstillinger

Kommunaldirektøren indstiller, at Kommunalbestyrelsen godkender

1. at der foreligger et forfald, der berettiger til stedfortræderindkaldelse
2. at Julie Bruun er rette stedfortræder og valgbar.

## Behandling

Kommunalbestyrelsen.

## Sagsfremstilling

Ifølge den kommunale styrelseslov § 15 kan en stedfortræder kræves indkaldt, hvis et medlem på grund af sin helbredstilstand er forhindret i at deltage i møde i Kommunalbestyrelsen.

Det er de medlemmer, der er valgt på den pågældende kandidatliste, som det fraværende medlem er valgt på, der kan kræve stedfortræder indkaldt.

Borgmesteren har derfor, på Venstres anmodning, indkaldt stedfortræder Julie Bruun til at deltage i Kommunalbestyrelsens møde.

Kommunalbestyrelsen skal træffe beslutning om, hvorvidt betingelserne for stedfortræderens indtræden er til stede, dvs. om der foreligger et forfald, der berettiger til stedfortræderindkaldelse (helbredsstilstand, graviditet, barsel eller adoption, varetagelse af andet offentligt hverv, forretninger eller lignende) samt om stedfortræderen er rette stedfortræder og valgbar.

## Økonomiske konsekvenser

Der udbetales en diæt til stedfortræderen på 450 kr.